16. ΝΟΜΟΘΕΤ. ΔΙΑΤΑΓΜΑ υπ' αριθ. 121 της 30/30 Σεπτ. 1946 Περί τροποποιήσεως των περί του Ταμείου συντάξεων Μηχανικών και Εργοληπτών των Δημοσίων Έργων διατάξεων. Άρθρ.1.-Οι Ν. 231/1941 "περί τροποποιήσεως της κειμένης Νομοθεσίας "περί Τ.Σ.Μ.Ε.Δ.Ε", 350/1941 "περί παροχής τιμητικής συντάξεως παρά του Τ.Σ.Μ.Ε.Δ.Ε. εις τας οικογενείας φονευθέντων εν πολέμω" και το άρθρ. 3 του υπ' αριθ. 440/1945 "περί τροποποιήσεως και συμπληρώσεως των αφορωσών το Τ.Σ.Μ.Ε.Δ.Ε. διατάξεων", οίτινες και διατηρούνται εν ισχύϊ εφαρμόζονται και επί των περιπτώσεων θανατώσεως ή τραυματισμού μετόχων εξ οιασδήποτε πολεμικής αιτίας ή συναφούς προς ταύτην αιτίας, λαβούσης χώραν από Οκτωβρίου 1940 μέχρι λήξεως της εμπολέμου καταστάσεως. Άρθρ.2.-Οι κατά την κειμένην Νομοθεσίαν δικαιούμενοι να γίνωσι μέτοχοι του Ταμείου και αποβιώσαντες χωρίς την τήρησιν των νομίμων διατυπώσεων (εγγραφή εις το Τ.Ε.Ε.κλπ.) δύναται τη αιτήσει των μελών της οικογενείας των, των δικαιουμένων κατά την περί του Ταμείου Νομοθεσίαν συντάξεως, να εγγράφωσιν υπό του Διοικητικού Συμβουλίου εκ των υστέρων, οπότε απονέμεται εις τούτους η ανάλογος σύνταξις προς τα έτη ασκήσεως του επαγγέλματος, όσα θα ηδύνατο να αναγνωρισθώσιν εν ζωή ως συντάξιμα συμφώνως προς τα ισχύοντα και δια τους λοιπούς μετόχους του Ταμείου. Η αίτησις δύναται να υποβληθή εντός ανατρεπτικής προθεσμίας τριών μηνών από της δημοσιεύσεως του παρόντος Νόμου και γίνεται δεκτή μόνον εφ' όσον κατά την κρίσιν του Διοικητικού Συμβουλίου οι αιτούντες τελούν εν απορία. Η ως άνω προθεσμία παρετάθη επί τρίμηνον από της ισχύος του Ν.Δ. 308/1947 δια του άρθρ. 1 εδ. β' αυτού. Άρθρ.3.-Η προθεσμία αναγνωρίσεως του γάμου παρατείνεται μέχρι και της 31ης Δεκεμβρίου τρέχ. έτους. Την αναγνώρισιν του γάμου δύνανται να αιτήσωνται και τα μέλη της οικογενείας αποβιώσαντος μετόχου οποτεδήποτε και αν έλαβεν χώραν ο θάνατος. Η ως άνω προθεσμία παρετάθη επί τρίμηνον από της ισχύος του Ν.Δ. 308/1947 δια του πρώτου εδαφίου του άρθρ. 1 αυτού. Άρθρ.4.-Αι υπό μετόχων καθυστερούμεναι οφειλαί εξ εισφορών των εδ. α' και ι' της παρ. 1 του άρθρ. 7 Α.Ν. 2326 του 1940  "περί Ταμείου Συντάξεων Μηχανικών και Εργοληπτών" μέχρι και της 11/11 44 και αι εξ αναγνωρίσεως προϋπηρεσίας μέχρι και της 15/7/45, εξοφλούνται υπό των υποχρέων, ατόκως εις το διπλάσιον των προπολεμικών. Εν περιπτώσει μη εξοφλήσεως εντός τριών μηνών από της δημοσιεύσεως του παρόντος Νόμου οφείλεται ο νόμιμος της υπερημερίας τόκος από της χρονολογίας ταύτης. Άρθρ.5.-(Προστίθεται εδ. δ' εις την παρ. 1 του άρθρ. 3 του Α. Ν. 2326/1940). 